stanford-oval/wikipedia huggingface dataset:
Arya 2

| Arya 2> ఆర్య-2 |
| --- | --- |
 Elokuvan juliste
Ohjaaja:  Sukumar
Käsikirjoittaja:  Sukumar Vema Reddy
Tuottaja:  Aditya Babu
Säveltäjä:  Devi Sri Prasad
Kuvaaja:  B. Rajasekhar
Leikkaaja:  Marthand K. Venkatesh
Pääosat:  Allu Arjun   Kajal Agarwal   Navdeep   Brahmanandam
Valmistustiedot
Valmistusmaa:   Intia
Tuotantoyhtiö:  Aditya Arts
Ensi-ilta:  27. marraskuuta 2009
Kesto:  163 min
Alkuperäiskieli:  telugu
Budjetti:  210 000 000 INR
Aiheesta muualla
IMDb 
Infobox OKNimi-testi OK: 
Arya 2 (teluguksi ఆర్య-2) on vuonna 2009 ilmestynyt Allu Arjunin tähdittämä telugunkielinen elokuva, jonka on ohjannut Sukumar ja tuottanut Aditya Babu. Elokuva on uudelleenkäsikirjoitettu versio Sukumarin ja Allu Arjunin vuonna 2004 tekemästä Arya-nimisestä elokuvasta. Elokuvan soundtrackin on säveltänyt Devi Sri Prasad. Elokuva sai seitsemän Filmfare Awards South -ehdokkuutta, mutta samana vuonna ilmestyneen Magadheeran saaman laajan menestyksen vuoksi Arya 2 voitti palkinnon ainoastaan vuoden parhaasta naislaulajasta, joka oli Priya Himesh kappaleessa ”Ringa Ringa”.
Arya 2 menestyi kohtuullisen hyvin, mutta pian sen ilmestyttyä sen näyttäminen kiellettiin Telanganan alueen teattereissa, koska Allu Arjunin enon Chiranjeevin perustama puolue vastusti Telanganan alueen irtautumista Andhra Pradeshin osavaltiosta.
Rooleissa

| 0 | 1 | 2 |
| --- | --- | --- |
|   Allu Arjun   | … |   Arya   |
|   Kajal Agarwal   | … |   Geetha   |
|   Navdeep   | … |   Ajay   |
|   Shraddha Das   | … |   Shanti   |
|   Sayaji Shinde   | … |   Raja Reddy   |
|   Brahmanandam   | … |   Mr. Dasavathaaram   |
Musiikki

Elokuvan soundtrack julkaistiin 1. marraskuuta 2009. Soundtrackin oikeudet myytiin Sony Music Entertainment -levy-yhtiölle. Kappaleesta ”Ringa Ringa” tuli Intiassa hyvin suosittu ja sitä soitettiin muun muassa vuonna 2011 kriketin maailmanmestaruuskilpailuissa taukojen aikana. Vuonna 2011 ilmestyneessä Salman Khanin hindinkielisessä elokuvassa Ready nähtiin ”Ringa Ringasta” remake-versio. Kaikki laulut on säveltänyt Devi Sri Prasad.
Mr. Perfect – 4.35 (esittäjät: Baba Sehgal & Rita, säv. Devi Sri Prasad)
Uppenantha – 5.26 (esittäjä: K. K., säv. Devi Sri Prasad)
Baby He Loves You – 5.20 (esittäjät: Devi Sri Prasad & Chandrabose, säv. Devi Sri Prasad, san. Chandrabose)
Ringa Ringa – 5.32 (esittäjä: Priya Himesh, säv. Devi Sri Prasad)
Karige Loga – 6.02 (esittäjät: Kunal Ganjawala & Megha, säv. Devi Sri Prasad)
My Love is Gone – 4.47 (esittäjä: Ranjith, säv. Devi Sri Prasad)
Karige Loga – 2.53 (D-Plugged, esittäjä: Sagar, säv. Devi Sri Prasad)
Mr. Perfect – 4.15 (DSP Mix, esittäjä: Devi Sri Prasad, säv. Devi Sri Prasad)
Aiheesta muualla

Arya 2 Internet Movie Databasessa (englanniksi)
August Körling

August Körling
Sven August Körling (14. huhtikuuta 1842 Misterhult – 21. lokakuuta 1919 Ystad) oli ruotsalainen säveltäjä.
Körling syntyi urkuri Sven Magnus Körlingin ja tämän vaimon Anna Lottan (o.s. Persdotter) perheeseen. Hän sai varhaisimman musiikkikasvatuksensa isältään. Vuonna 1855 hän pääsi Tukholman kuninkaalliseen musiikkikorkeakouluun. Körling sai urkurin ja kirkkolaulajan diplominsa vuonna 1858. Kolme vuotta myöhemmin hän sai myös musiikinopettajan pätevyyden. Hän sai sävellysopetusta Ludvig Normanilta. Heinäkuussa 1864 Körling meni naimisiin Sophia Lovisa Dahlbergin kanssa. Samana vuonna pariskunnalle syntyi poika Felix Körling, josta tuli isänsä tavoin säveltäjä. Myös nuorempi poika Sven Körling loi uran musiikin parissa. Joulukuussa 1865 August Körling sai nimityksen urkuri-kanttoriksi Ystadin Marian kirkkoon. Samalla hänestä tuli kaupungin koulun musiikinopettaja.
Körling perusti vuonna 1867 musiikkiseuran apteekkari Gustaf Smithin kanssa. Seura piti konsertteja, joissa esitettiin muiden muassa Körlingin, Niels W. Gaden, Felix Mendelssohnin, Adolf Fredrik Lindbladin, August Södermanin ja Halfdan Kjerulfin teoksia. Vuonna 1877 Körling perusti Gustaf Smithin pojan Salomonin kanssa Ystadin orkesteriseuran, joka koostui sotilas- ja harrastajasoittajista. Orkesterin toiminta hiipui 1900-luvun alussa, mutta Körlingin ja Smithin järjestämät kamarimusiikkikonsertit keräsivät yhä yleisöä. Vuosina 1908–1910 Körling ja Smith järjestivät ajan ruotsalaisten säveltäjien kamarimusiikille omistetut kesäfestivaalit. Körling jäi eläkkeelle opetustyöstään vuonna 1907 ja kanttorin työstään vuonna 1911. Hän johti vuonna 1906 perustettua Harmoni-mieskuoroa vuoteen 1913 saakka. Körling oli Ruotsin kuninkaallisen musiikkiakatemian jäsen vuodesta 1888 ja sai Litteris et Artibus -mitalin vuonna 1894.
Körling tuli tunnetuksi yksinlauluistaan, joita tulkitsivat muiden muassa Jussi Björling ja Nicolai Gedda. Björling äänitti Körlingin laulut "Hvita rosor" ja "Aftonstämning". Muita Körlingin lauluja olivat "Aprilvisa", "En speleman" ja "Sagorna". Osan lauluistaan Körling sävelsi mieskvartetille. Hän sävelsi myös pianomusiikkia ja kuoroteoksia, joihin kuuluivat Sten Sture ja orkesterisäestyksellinen Håtunaleken.
Aiheesta muualla

IMSLP: nuotteja
August Leonard Furuhjelm

August Leonard Furuhjelm (21. syyskuuta 1846 Hauho – 18. toukokuuta 1908 Kalvola) oli suomalainen opettaja ja ruotsin kielellä kirjoittanut kirjailija.
Furuhjelmin vanhemmat olivat Carl Emil Furuhjelm ja Margareta Charlotta Gripenberg. Hän toimi englannin kielen opettajana Helsingissä muun muassa polyteknillisessä opistossa, merikoulussa ja ruotsalaisessa reaalilyseossa.
Teoksia

Verldens gång : en teckning ur lifvet.   G. W. Edlund, Helsingfors 1872
Frauenburg : dramatisk dikt i fem akter.   Helsingfors 1875
English readingbook for senior classes.   Olan, Tammerfors 1887
Englantilaista kauppakirjeenvaihtoa ynnä sanaluettelo; osaksi H. P. Shelton'in ja J. A. Afzelius'en mukaan suomenkielisiä kauppakouluja varten toimitettu.      Otava 1896
Exeterin piispa

Exeterin piispa on Englannin kirkon Exeterin hiippakunnan piispa.
| Viranhaltija | Vuodesta | Vuoteen |
| --- | --- | --- |
| Leofric | 1050 | 1072 |
| Osbern FitzOsbern | 1072 | 1103 |
| William Warelwast | 1107 | 1138 |
| Robert Warelwast | 1138 | 1155 |
| Henry Marshal | 1194 | 1206 |
| William Briwere | 1224 | 1244 |
| Richard Blund | 1245 | 1257 |
| Walter Branscombe | 1258 | 1280 |
| Peter Quinel | 1280 | 1291 |
| Thomas Bitton | 1291 | 1307 |
| Walter de Stapledon | 1308 | 1326 |
| James Berkeley | 1326 | 1327 |
| John Grandisson | 1327 | 1369 |
| Thomas de Brantingham | 1370 | 1394 |
| Edmund Stafford | 1395 | 1419 |
| Edmund Lacey | 1420 | 1455 |
| George Neville | 1458 | 1465 |
| John Booth | 1465 | 1478 |
| Peter Courtenay | 1478 | 1487 |
| Richard Foxe | 1487 | 1492 |
| Oliver King | 1493 | 1495 |
| John Arundel | 1502 | 1504 |
| Gervase Babington | 1595 | 1597 |
| John Gauden | 1660 | 1662 |
| Seth Ward | 1662 | 1667 |
| Anthony Sparrow | 1667 | 1676 |
| Lancelot Blackburne | 1717 | 1724 |
| William Buller | 1792 | 1796 |
| Reginald Courtenay | 1797 | 1803 |
| John Fisher | 1803 | 1807 |
| George Pelham | 1807 | 1820 |
| William Carey | 1820 | 1830 |
| Christopher Bethell | 1830 |  |
| Henry Phillpotts | 1831 | 1869 |
| Frederick Temple | 1869 | 1885 |
| Edward Bickersteth | 1885 | 1900 |
| Herbert Ryle | 1901 | 1903 |
| Archibald Robertson | 1903 | 1916 |
| William Cecil | 1916 | 1936 |
| Charles Curzon | 1936 | 1948 |
| Robert Mortimer | 1949 | 1973 |
| Eric Mercer | 1973 | 1985 |
| Hewlett Thompson | 1985 | 1999 |
| Michael Langrish | 1999 | 2013 |
| Robert Atwell | 2014 |  |
August Lehto

SAJ:n toimitsijat Sulho Leppä, Aura Kiiskinen ja August Lehto vuonna 1917.
August R. Lehto oli suomalainen ammattiyhdistysmies, joka toimi sisällissodan aikana työväen pääneuvoston 1. varapuheenjohtajana.
Ura

Vuonna 1907 Lehto oli Tampereella perustamassa Suomen Sekatyöntekijäin Liittoa ja hänet valittiin myös sen ensimmäiseksi puheenjohtajaksi. Lehto toimi puheenjohtajana kesäkuuhun 1908 saakka, jolloin hänet palkattiin liiton sihteeriksi. Vuodesta 1912 lähtien Lehto työskenteli Suomen Ammattijärjestön kiertävänä organisaattorina. Vuonna 1917 Lehto toimi muutaman kuukauden ajan myös Suomen Puutyöntekijäin Liiton väliaikaisena puheenjohtajana.
Sisällissodan käynnistyttyä Lehto valittiin työväen pääneuvoston jäseneksi SAJ:n edustajana. Lehdosta tuli pääneuvoston 1. varapuheenjohtaja ja hän oli myös Vallankumouksellisen Ylioikeuden jäsen. Sodan loppuvaiheessa Lehto pakeni Neuvosto-Venäjälle, jossa hänet lehtitietojen mukaan ammutiin Karjalassa vuonna 1920.
Auriol Dongmo

| Mitalit | Mitalit | Mitalit |  |
| --- | --- | --- | --- |
|  Auriol Dongmo vuonna 2022. |  Auriol Dongmo vuonna 2022. |  Auriol Dongmo vuonna 2022. |  |
Naisten yleisurheilu
Maa:   Portugali
| EM-kilpailut  | EM-kilpailut  | EM-kilpailut  |  |
|  Hopeaa | München 2022 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Belgrad 2022 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | kuulantyöntö |  |
|  Kultaa | Istanbul 2023 | kuulantyöntö |  |
Maa:   Kamerun
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 | kuulantyöntö |  |
|  Kultaa | Brazzaville 2015 | kuulantyöntö |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Marrakech 2014 | kuulantyöntö |  |
|  Kultaa | Durban 2016 | kuulantyöntö |  |
|  Pronssia | Porto-Novo 2012 | kuulantyöntö |  |
Auriol Dongmo (s. 3. elokuuta 1990) on kamerunilaissyntyinen, Portugalia vuodesta 2020 edustanut kuulantyöntäjä. Hän on sisäratojen maailmanmestari vuodelta 2022.
Dongmo edusti kesään 2017 saakka Kamerunia. Hän voitti kuulantyönnön Afrikan kisoissa vuosina 2011 ja 2015 sekä Afrikan-mestaruuskilpailuissa vuosina 2014 ja 2016 oltuaan jo vuonna 2012 pronssilla. Hän kilpaili myös kiekonheitossa ja sijoittui Afrikan kisoissa kahdesti viidenneksi sekä Afrikan-mestaruuskilpailuissa seitsemänneksi, kahdeksanneksi ja kymmenenneksi. Kansainyhteisön kisoissa 2014 hän sijoittui kuulantyönnössä seitsemänneksi. Rio de Janeiron olympialaisissa 2016 Dongmo sijoittui 12:nneksi tuloksella 16,99 työnnettyään karsinnassa tuloksen 17,92.
Portugalin edustajana Dongmo voitti sisäratojen Euroopan-mestaruuskilpailuissa 2021 kultaa tuloksella 19,34. Hän sijoittui Tokion olympialaisissa 2021 neljänneksi tuloksella 19,57. Sisäratojen MM-kilpailuissa 2022 hän voitti kultaa tuloksella 20,43. Eugenen MM-kilpailuissa 2022 hän sijoittui viidenneksi tuloksella 19,62. Muutamaa viikkoa myöhemmin hän saavutti Münchenin EM-kilpailuissa hopeaa parhaalla ulkoratatuloksellaan 19,82. Hän voitti sisäratojen Euroopan-mestaruuden Istanbulissa 2023 tuloksella 19,76.
Dongmon parhaat tulokset Kamerunin edustajana olivat kuulantyönnössä kesäkuussa 2017 tehty 18,37 ja kiekonheitossa 47,00 kesäkuulta 2016. Portugalin edustajana hän työnsi sisäratojen MM-kilpailuissa halliennätyksekseen 20,43 maaliskuussa 2022. Ulkoradoilla hänen ennätyksensä on Münhenin EM-kilpailuissa elokuussa 2022 työnnetty 19,82. Dongmon parhaat tulokset ovat myös Portugalin-ennätyksiä.
Exeter (New Hampshire)

| Exeter |
| --- | --- |

 fiExeter 
 42°58′52″N, 70°56′53″W 
Korkeus merenpinnasta:  12  m
Väkiluku 2020:  16 049 
 www.exeternh.gov 
Exeter on kunta (town) Rockinghamin piirikunnassa New Hampshiren osavaltiossa Yhdysvalloissa. Asukasluku oli 16 049 vuoden 2020 väestönlaskennassa.
Atradius

| Atradius |
| --- | --- |

Tunnuslause:  Managing risk, enabling trade
Perustettu:  1925 Nederlandsche Credietverzekering Maatschappij (NCM), 1929 Crédito y Caución, 1954 Gerling-Konzern Speziale Kreditversicherung, 2001 GERLING NCM
Avainhenkilöt:  David Capdevila, toimitusjohtaja (2020), Andreas Tesch, Christian van Lint, Claus Gramlich-Eicher, Marc Henstridge
Kotipaikka:  Alankomaat
Toiminta-alue:  Eurooppa, Aasia, Afrikka, Pohjois-Amerikka, Etelä-Amerikka, Oseania
Toimiala:  Vahinkovakuutusyhtiö
Tuotteet:  luottovakuutukset, kaupalliset takaukset ja perintä
Liikevaihto:  2,5 mrd. euroa (2023)
Nettotulos:  372.2 milj. euroa (2023)
Henkilöstö:  3 525
Omistaja:  Crédito y Caución (64,23 %), Grupo Catalana Occidente (35,77 %) (2012)
Kotisivu:  group.atradius.com
Huomioitavaa:  Vuosikertomus 2023 https://group.atradius.com/about-us/annual-reports.html
Infobox OKVirheellinen NIMI-arvo: 
Atradius on maailman toiseksi suurin luottovakuuttaja ja osa Catalana Occidente Insurance Group -konsernia. Yhtiöllä on toimistoja yli 50 maassa, ja sen liikevaihto oli vuonna 2023 €2,5 miljardia. Yrityksen tuotteita ovat luottovakuutukset, kaupalliset takaukset ja perintä.  AM Best on antanut Atradius-konsernin luottoluokitukseksi "A "(erinomainen) vakain näkymin, ja Moody`s "A1" positiivisin näkymin.
Osakkeenomistajat

Grupo Compañía Española de Crédito y Caución, SL (Grupo CyC) omistajayritys omistaa 73,84 % Grupo Catalana Occidentesta. Grupo CyC omistaa 64,23 % Atradius N.V.:n osakkeista. Grupo Catalana Occidente Grupo Catalana Occidente on joko suoraan tai välillisesti ryhmän vakuutusyhtiöiden emoyritys ja listattuna Barcelonan sekä Madridin pörsseissä. GCO omistaa 83,20 % Atradius N.V.:n osakkeista, joista 35,77 % omistaa joko suoraan tai välillisesti 47,43 % emoyritys Grupo CyC.
Historia

Atradiuksen historia juontaa vuoteen 2001, jolloin Gerling Credit (Gerling Kreditversicherung) ja NCM (Nederlandsche Credietverzekering Maatschappij N.V.) yhdistyivät ja syntyi GERLING NCM. Gerling Kreditversicherung (Gerling Credit) perustettiin Saksassa vuonna 1954. Se oli Gerling Group -konsernin luottovakuutuksiin keskittynyt haara. Vuonna 1962 Gerling Credit avasi ensimmäisen kansainvälisen haarakonttorinsa Sveitsiin. Se oli ensimmäinen yksityinen luottovakuuttaja, joka tarjosi vientiluottoturvaa. NCM perustettiin vuonna 1925 tavoitteena parantaa yritysten välistä kaupankäyntiä Hollannissa. Vuonna 1932 NCM solmi sopimuksen Hollannin valtion kanssa vientiluottopalveluiden tuottamisesta paikallisille yrityksille. Sopimus on yhä voimassa. Vuonna 1991 NCM osti Ison-Britannian hallituksen lyhytaikaisia vientiluottoja antaneen Export Credit Guarantee Department (ECGD) -haaran. Vuonna 2004 Gerling NCM vaihtoi nimekseen Atradius. Vuonna 2008 Atradius fuusioitui espanjalaisen vuonna 1929 perustetun Grupo Catalana Occidente S.A. Crédito y Cauciónin kanssa. Atradius on osa Grupo Catalana Occidentea (GCO.MC), joka on yksi johtavista luottovakuutusyhtiöistä Espanjassa sekä maailmanlaajuisesti. Atradius N.V.:n pääkonttori säilyy Amsterdamissa, vaikka omistus siirtyikin espanjalaisille.
Hallinto

Atradius holding-yhtiön johdossa ovat johtoryhmä ja hallintoneuvosto, jotka ohjaavat konserniyritysten toimintaa.  Johtoryhmään kuuluvat:
David Capdevila, toimitusjohtaja, CEO
Christian van Lint, riskinhallintajohtaja, CRO
Andreas Tesch, markkinointijohtaja, CMO
Claus Gramlich-Eicher, talousjohtaja, CFO
Marc Henstridge, vakuutustoimintojen johtaja, CIO
Johtoryhmään kuuluu viisi jäsentä ja se on vastuussa siitä, että Atradius saavuttaa vaaditut tavoitteet, ja että haluttu tulos saavutetaan valittujen strategioiden ja toimintatapojen kautta.  Hallintoneuvostoon kuuluu yhdeksän jäsentä ja sen tehtäviin kuuluu valvoa ja ohjata Atradiuksen ja johtoryhmän toimintaa. Hallintoneuvoston muodostavat seuraavat henkilöt: Xavier Freixes (puheenjohtaja), Hugo Serra, Désirée van Gorp, John Hourican, Carlos Halpern, José María Sunyer, Juan Ignacio Guerrero, Joaquín Guallar ja Isabel Gómez.
Yritysvastuu

Atradiuksen liiketoiminnan kantava ajatus on mahdollistaa kaupankäyntiä. Yritys uskoo, että menestyksekäs kaupankäynti on taloudellisen kasvun edellytys kaikkialla maailmassa. Menestyvät yritykset voivat luoda työpaikkoja ja vähentää köyhyyttä. Atradius toimii läpinäkyvästi ja eettisesti ja noudattaa YK:n kymmentä Global Compact -periaatetta.
Atradius Suomessa

Atradiuksen historia Suomessa alkoi vakuutusyhtiö Pohjolasta (nykyisin OP Vakuutus), joka aloitti 1960-luvulla luottovakuutustoiminnan. Saksalaisen Gerling-konsernin norjalainen tytäryhtiö, Gerling Nordic Kredittforsikring AS (GNK) osti Pohjolan luottovakuutustoiminnot vuonna 1999.
Vuonna 1997 Suomessa aloitti toimintansa tanskalainen BG Garanti Forsikringsselskab A/S, jonka Suomeen sivuliikkeen perustanut hollantilainen Nederlandsche Credietverzekering Maatschappij N.V. (NCM) osti vuonna 2001. Vuonna 2003 Gerling ja NCM fuusioituvat ja syntyi Gerling NCM. Vuonna 2004 sen nimi muutettiin muotoon Atradius.
Vuonna 2023 Suomessa työskenteli 25 henkilöä.
Aiheesta muualla

Atradiuksen kotisivut
Atradiuksen toimisto Amsterdamissa Hollannissa.
Etelä-Kiinan meri

Etelä-Kiinan meri ja sitä ympäröivät saaret, mantereet ja valtameret.
Etelä-Kiinan meri on Kiinan eteläpuolella sijaitseva Tyynenmeren reunameri. Se rajoittuu idässä Taiwansaareen ja Filippiineihin, etelässä Borneon saareen ja lännessä Indokiinan ja Malakan niemimaihin. Sen pinta-ala on laskentatavasta riippuen 3 000 000 – 3 500 000 neliökilometriä, ja se on maailman kuudenneksi suurin merialue viiden valtameren jälkeen. Meren keskisyvyys on 1 212 metriä.
Etelä-Kiinan meri on yhteydessä Itä-Kiinan mereen Taiwaninsalmen eli Formosansalmen kautta. Muita salmia ovat muun muassa Luzoninsalmi, Sundasalmi ja merirosvoistaan tunnettu Malakansalmi.
Etelä-Kiinan meren keskisin osa on sen itäinen alue, jossa on sekä monia matalikkoja että laaja syvänmeren tasanne Etelä-Kiinan allas. Altaan keskisyvyys on 4 000–5 000 metriä ja syvin kohta 5 560 metriä. Se ulottuu Paracelsaarilta Luzoniin. Paracelsaarten lisäksi alueella on muitakin riuttoja ja särkkiä, jotka kohoavat jyrkästi merenpohjasta osittain merenpinnan päälle. Tällaisia matalikkoja ovat Spratlysaarten ympäristö sekä Reedin, Tizardin ja Macclesfieldin matalikot. Meren itäosassa, Luzonin länsipuolella on Manilan syvänne, joka yltää 5 400 metrin syvyyteen saakka.
Etelä-Kiinan meren luoteisosassa mannerjalusta ulottuu pitkälle, ja matalan meren alueeseen kuuluvat muun muassa Tonkininlahti, Taiwaninsalmi ja Hainanin saari. Vietnamin eteläpuolella jalusta kapenee ja yhdistyy lopulta laajaan Sundan mannerjalustaan, joka käsittää Etelä-Kiinan meren lounaisosan lisäksi Jaavanmeren. Sundan mannerjalusta on keskeisimmissä osissaankin vain noin sata metriä syvää, ja sen pohjassa on vanhoja jokilaaksoja.
Suurimmat Etelä-Kiinan mereen laskevat joet ovat Helmijoki, Punainenjoki, Mekong ja Chao Phraya.
Etelä-Kiinan merellä on vuosisatojen kuluessa liikkunut merirosvoja.
Aluekiistat

Etelä-Kiinan meren rantavaltiot kiistelevät merialueidensa rajoista sekä alueen saarten omistusoikeudesta. Etelä-Kiinan meren poikki kulkee valtaosa esimerkiksi Japaniin menevästä öljystä. Aluekiistojen eskaloituminen tavalla, joka vaarantaisi merenkulun turvallisuuden, voisi olla haitaksi koko maailmantaloudelle.
Haagin kansainvälisen tuomioistuimen mukaan Kiinan aluevaatimukset rikkovat merirajat määrittelevää YK-sopimusta ja Kiina on rikkonut Filippiinien alueellista koskemattomuutta. Kiina vaatii 90 prosenttia Etelä-Kiinan merestä, mutta Filippiinit, Vietnam, Malesia, Brunei ja Taiwan ovat kiistäneet vaatimusten oikeutuksen.
Yhdysvaltain Biden hallinnon mukaan Kiina on rikkonut Yhdistyneiden kansakuntien merioikeusyleissopimusta, siitäkin huolimatta että Yhdysvallat ei ole koskaan itse sitoutunut ko. sopimukseen.
Aiheesta muualla

Kuvia tai muita tiedostoja aiheesta Etelä-Kiinan meri Wikimedia Commonsissa
Athenai

Athenai (m.kreik. Ἀθῆναι, Athēnai, lat. Athenae) voi viitata seuraaviin paikkoihin antiikin Kreikassa:
Ateena, kaupunki Attikassa Kreikassa
Athenai, kaupunki Pontoksessa Vähässä-Aasiassa
Athenai Diades, kaupunki Euboian saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Athenai”, voi hakea sivunnimihaulla, laajalla sivunnimihaulla tai tekstihaulla.
Euge Valovirta

| Euge Valovirta |
| --- | --- |
 Valovirta esiintymässä Shining-yhtyeessä Kings of Black Metal -festivaalilla Alsfeldissä Saksassa huhtikuussa 2012.
Henkilötiedot
Syntynyt: 8. tammikuuta 1976 (ikä 48)
Muusikko
Tyylilajit:  heavy metal, rock
Soittimet:  kitara
Yhtyeet:  Cyhra Red Wolf Godsplague Shining Suburban Tribe Drive Rock & Roll Sensation Blake
  [ Muokkaa Wikidatassa ] [ ohje ]  
Erno Valtteri ”Euge” Valovirta (s. 8. tammikuuta 1976) on suomalainen kitaristi, joka on syyskuusta 2017 lähtien soittanut ruotsalaisessa melodisen metallin yhtyeessä Cyhra. Ennen Cyhra-yhtyeeseen liittymistä hän soitti Shining-yhtyeessä.
Valovirta aloitti kitaran soiton 13-vuotiaana ja on soittanut eri yhtyeissä 15-vuotiaasta lähtien. Valovirran kitaran soitto oli harrastuksenomaista jääkiekon ohessa noin 20-vuotiaaksi asti, ja totisempi harjoittelu alkoi armeijan jälkeen.Hän teki myös omia kappaleita.
Valovirran muihin yhtyeisiin kuuluvat Godsplague, Suburban Tribe ja Drive. Hän on soittanut myös cover- ja tribuuttiyhtyeissä, kuten Rock'n'Roll Sensation ja Crazy Train. Godsplaguessa hän on soittanut vuodesta 2000 lähtien, jolloin yhtye perustettiin. Suburban Tribessa hän soitti vuosina 2006–2011 yhtyeen lopettamiseen saakka.
Valovirta on esiintynyt suomalaisten kitaristien Guitar Heroes -albumilla kappaleella ”Hellbilly”. Valovirran kitaristiesikuvia ovat Dimebag Darrell, Zakk Wylde, Randy Rhoads, Eddie Van Halen, James Hetfield sekä Stevie Ray Vaughan. Kitaran soiton ohessa Valovirta on aktiivinen urheilija.
Valovirran sooloalbumi Easy Does It julkaistiin elokuussa 2018. Shooting From the Hip (2021) sisältää kitaravetoista instrumentaalimusiikkia.
Soittimet ja välineet

ESP:n ja Tokain kitarat
EMG:n ja Seymour Duncanin mikrofonit
Vahvistimet: VHT, Krank, Blackstar ja Marshall
GHS- ja DR-kielet
Krank-kaiutinkaapit
Dunlop Tortex 1.14 -plektrat
Digitech Whammy
Boss Super Overdrive SD-1
Boss BF-3 -flanger
Boss CH-1 -chorus
Furman Power Conditioner
Marshall JMP-1 -putkietuvahvistin
Krank Krankenstein nuppi ja kaappi
Marshall JCM 800 nuppi (nuppeja)
Diskografia > Sooloalbumit

Easy Does It (2018)
Shooting From the Hip (2021)
Hardtones (2024)
Diskografia > Singlet

Feed the Fire (2018)
Liquid Lunch (2018)
Triggered Boulevard (2018)
The Bad Boy (2021)
Bogrenious (2021)
A Song For An Absent Friend (2021)
The Boogie Boy (2022)
Take A Walk (2022)
The Game (2024)
Aiheesta muualla

Godsplaguen virallinen kotisivu
Godsplague Myspacessa (englanniksi)
Suburban Tribe
| --- | --- |
Studioalbumit:   Primitive  Purity  Panorama  Elektro 57  Suburban Tribe  Manimal  ¡Revolt Now!  Now and Ever After 
Kokoelmat:   Prime Time Collection  Recollection 
Muuta:  Diskografia
Enonkosken kirkko

| Enonkosken kirkko |
| --- | --- |

Sijainti:  Enonkoski
Koordinaatit:  62°05′22″N, 028°55′02″E
Seurakunta:  Savonlinnan seurakunta
Rakentamisvuosi:  1886
Suunnittelija:  Magnus Schjerfbeck
Materiaali:  puu
Istumapaikkoja:  600
Tyylisuunta:  päätytornillinen pitkäkirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Enonkosken kirkko on Enonkoskella keskellä kirkonkylää sijaitseva Savonlinnan seurakuntaan kuuluvan Enonkosken kappeliseurakunnan puukirkko. Kirkon on suunnitellut Magnus Schjerfbeck ja se on valmistunut vuonna 1886. Kirkko rakennettiin vuonna 1860 rakennetun ja 1884 palaneen vanhan kirkon tilalle. Kirkkoa on korjattu useasti, lämmöneristyskorjaus oli vuonna 1985 ja julkisivukorjaus 2000. Tyyliltään kirkko on päätytornillinen pitkäkirkko, kirkossa on leveä poikkilaiva. Kirkkoon mahtuu noin 600 henkilöä. Urut ovat urkurakentamo Martti Porthanin valmistamat, 21-äänikertaiset ja peräisin vuodelta 1989. Alttaritaulun on maalannut Albert Moliis, taulu on vuodelta 1900.
Toisin kuin useissa muissa kirkoissa, ei Enonkosken kirkon tornissa oleva risti osoita pääsisäänkäynnin suuntaan, vaan Ylä-Enonvedelle, jossa kirkkomatkalla syksyllä 1858 tapahtui vakava, kahdeksan ihmisen hukkumiseen johtanut kirkkoveneonnettomuus.
Aiheesta muualla

Kuvia tai muita tiedostoja aiheesta Enonkosken kirkko Wikimedia Commonsissa
Näkymä alttarille.